
Fátyol

Fátyol című munkánk egy videoinstalláció. Az utóbbi időben sokat foglalkoztunk árnyékok fotózásával, vizsgálatával, generálásával. Spontán fotósorozat adta az alapját, amelyet továbbgondolva, megtisztítva videó formájába öntöttünk. Művünk egyfajta "álló-mozgókép", ritmusát az árnyék folyamatos átfogalmazódása adja. Munkánk megkomponálásakor törekedtünk minél kevesebb eszközzel hatásos képi világot teremteni, ellenpontozva ezzel a mai média vizuális bombázását. A megjelenített kép jó értelemben vett egyszerűsége néhány erős szimbólumra épít, az árnyék gazdag értelmezésre tekint vissza. Videónknak igyekeztünk nem behatároló címet választani, hogy hagyjuk a művet saját öntörvényűségében működni, ezáltal minden embernek saját értelmezési lehetőséget adni.



